LAOAG CITY – Maob-obserbaran pay laeng iti Gov Roque Ablan Sr Memorial Hospital ni Police Chief Inspector Denver Alidao, deputy company commander ti Public Safety Company ditoy Ilocos Norte gapu ta maipagarup a natamaan ti dengue.
Malaksid kenkuana, dua pay kadagiti SCOUT trainee a dumaldalan iti panagsanay idiay Camp Valentin S. Juan ti maipagarup a natamaan ti dengue.
Segun ken ni PNP Provincial Director Sr Supt Antonio Mendoza Jr., iti agdama, maob-obserbaran pay dagitoy ngem napalubusan da a makaruar a dagus iti hospital.
Inlawlawag na a nagpaagas dagiti nadakamat a kameng ti PNP iti hospital kalpasan a naggurigur ken nakarikna da ti panagsakit dagiti susuup da.
Inbunannag ni Mendoza a nupay saan pay a kunpirmado no biktima dagitoy ti dengue ken saan pay a masigurado no iti kampo ti nakaalaan da iti nasao a sakit ket kiniddaw nan iti Provincial Health Office a mangisayangkat ti fogging idiay Camp Valentin S. Juan.
ilo_Latn ilo_Latn ilo_Latn ilo_Latn ilo_Latn